als_Latn dik_Latn sag_Latn
Reali kremtoi në mënyrë madhështore sukseset e këtij sezoni. Kampionët e Spanjës dhe të Europës parakaluan në rrugët e qytetit, në prani të dhjetëra mijë tifozëve
Duhej të ishte një festë e denjë për një sezoni të paharruar, dhe e tillë qe.
Rreth çerek milionë tifozë të Realit u derdhën rrugëve të Madridit dhe u mblodhën rreth Sheshit të Sibelës, për të kremtuar fitoren e dyfishtë, Champions dhe kampionat.
Skuadra e tyre e zemrës nuk e kishte arritur një gjë të tillë prej një jete, që nga koha e Di Stefanos, Gentos dhe Pushkashit.
Ishte 1958-ta, dhe që atëherë kanë kaluar gati 60 vjet.
“Merengesit” e patën stacionin e parë të autobusit të hapur në stadiumin “Bernabeu”, ku u ngjitën bashkë me trofetë
Më pas bënë xhiron triumfale në kryeqytet.
Automobili pa çati iu afrua statujës së Sibelës, Perëndeshës së Natyrës për frigët e lashtë, të ngjitur në një karrocë që tërhiqet nga dy luanë.
Autobusi afroi aty Perëndeshën e futbollit, pikërisht skuadrën e Realit, ku kapiteni Sergio Ramos ishte zoti i festës, me kostumin e tij dhe me një kurorë mbretërore në kokë.
Pak a shumë si Ronaldo, edhe Ramos kishte shkruar në kurorë inicialet SR4 (pra, Sergio Ramos numri 4).
Ronaldo kishte prerë një model të ri flokësh për Championsin e 12-të, ndërsa të tjerët ishin po ata.
Më pas, ceremonia vazhdoi në stadiumin “Bernabeu” ku ishin mbledhur mbi 80 000 tifozë.
Një koreografi e jashtëzakonshme, e denjë për një mbrëmje kaq historike.
Trajneri Zidan dhe futbollistët e tij mbetën të impresionuar, ndonëse janë mësuar prej kohësh me spektakle të tilla.
Ata u ngjitën njëri pas tjetrit në një tribunë që ngjante si anije kozmike, ndërsa pamjet e tyre transmetoheshin në ekranet e vendosur aty.
Kremtimi filloi në 18.24 dhe përfundoi në 23.03 me himin e “Së Dhjetës”, pra Ligës së dhjetë historike të Kampionëve, fituar në 2014.
Shpërthyen fishekzjarrët, ndërsa premtimi ishte për të vazhduar fitoret edhe sezonin tjetër.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn